Α.Ο. Κύδων Χανίων

Ο Αθλητικός Όμιλος Κύδων Χανίων είναι ελληνικό αθλητικό σωματείο που δραστηριοποιείται στην πόλη των Χανίων, στον ομώνυμο νομό, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1949 και αγωνίζεται με χρώματα το μπλε και το λευκό. Αντλεί το όνομά του από τον Κύδωνα, μυθικό ιδρυτή της αρχαίας πόλης Κυδωνίας (όπου και σήμερα βρίσκονται τα Χανιά). Διατηρεί ενεργά τμήματα για οκτώ αθλήματα: στίβο, καλαθοσφαίριση, πετοσφαίριση, ποδηλασία, σκάκι, άρση βαρών, χειροσφαίριση, ενόργανη και ρυθμική γυμναστική.

 Τμήμα καλαθοσφαίρισης ανδρών 

 Ιστορική αναδρομή 
Ο Κύδων αποτελεί ένα από τα σωματεία που το 1983 υπέγραψαν το καταστατικό ίδρυσης της Ένωσης Καλαθοσφαιρικών Σωματείων Κρήτης.Ένωση Καλαθοσφαιρικών Σωματείων Κρήτης , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ο Κύδων έχει αναδειχθεί πέντε φορές Πρωταθλητής Ανδρών στο τοπικό παγκρήτιο πρωτάθλημα και συγκεκριμένα κατά τις περιόδους 1980-81, 1986-87, 1992-93, 1994-95 και 2003-04.

Τη χρονιά 2004-05 συμμετείχε στους αγώνες των Ομίλων της Γ' Εθνικής Κατηγορίας, χωρίς ωστόσο να πετύχει τη σταθεροποίησή του σε αυτή.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Συγκεκριμένα συγκέντρωσε 4 νίκες και 19 ήττες, τερματίζοντας στη 12η θέση της βαθμολογίας, σε σύνολο 14 ομάδων.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2013-14, ο Α.Ο. Κύδων Χανίων διαγωνίζεται στο Πρωτάθλημα της Α' Κατηγορίας Ανδρών που διοργανώνει η Ένωση Καλαθοσφαιρικών Σωματείων Κρήτης.

Έδρα του συλλόγου είναι το Κλειστό Γυμναστήριο Κλαδισού Χανίων, χωρητικότητας 2.346 θεατών.Κλειστό Κλαδισού Χανίων , πληροφορίες στον ιστότοπο Stadia.gr. Πρόεδρος του διοικητικού συμβουλίου είναι ο Σάκης Κουβάτσος.«Συμβούλιο» , πληροφορίες στον επίσημο ιστότοπο του σκακιστικού τμήματος του συλλόγου. Καθήκοντα πρώτου προπονητή διατηρεί ο Λευτέρης Θεοδωράκης.«Θεοδωράκης: Μεγάλο βήμα για την πρόκριση στον τελικό», άρθρο στον ιστότοπο Athlitiko.gr, 23 Μαρτίου 2014.

 Τμήμα πετοσφαίρισης ανδρών 
 Ιστορική αναδρομή 
Το ανδρικό τμήμα πετοσφαίρισης του Κύδωνα συμμετείχε την περίοδο 1963-64 στο Πανελλήνιο Πρωτάθλημα Ανδρών.Ψηφιακό Αρχείο Εφημερίδας «Αθλητική Ηχώ». Περίπου μία δεκαετία μετά, και συγκεκριμένα την περίοδο 1971-72, έλαβε μέρος στο Πρωτάθλημα της Α' Εθνικής Κατηγορίας, τερματίζοντας στη 13η και τελευταία θέση με συνέπεια να επιστρέψει στο τοπικό του Πρωτάθλημα.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2013-14, ο Α.Ο. Κύδων Χανίων διαγωνίστηκε στο Πρωτάθλημα της Α' Κατηγορίας Ανδρών που διοργανώνει η Ένωση Σωματείων Πετοσφαίρισης Κρήτης, κατακτώντας την κορυφή του τελικού βαθμολογικού πίνακα μετά από 30 χρόνια χωρίς τίτλο.Πρωταθλητές , πληροφορίες στον επίσημο ιστότοπο της Ένωσης Σωματείων Πετοσφαίρισης Κρήτης.«Πρωταθλητής Κρήτης ο Κύδων στο βόλεϊ» , άρθρο στον ιστότοπο NeaKriti.gr, 11 Μαρτίου 2014.«Βόλεϊ:Πρωταθλητής Κρήτης ανδρών ο Κύδων!» , άρθρο στον ιστότοπο PrismaSport.gr, 14 Μαρτίου 2014.«Πρωταθλητής ο Κύδωνας μετά από 30 χρόνια», άρθρο στον ιστότοπο VolleyNews.gr, 26 Φεβρουαρίου 2014.

Έδρα του συλλόγου είναι το Κλειστό Γυμναστήριο Κλαδισού Χανίων, χωρητικότητας 2.346 θεατών. Πρόεδρος του διοικητικού συμβουλίου είναι ο Σάκης Κουβάτσος.

 Τμήμα πετοσφαίρισης γυναικών 
 Ιστορική αναδρομή 
Το γυναικείο τμήμα πετοσφαίρισης του Κύδωνα έχει κατακτήσει τρεις φορές το Πρωτάθλημα Γυναικών που διοργανώνει η Ένωση Σωματείων Πετοσφαίρισης Κρήτης και συγκεκριμένα κατά τα έτη 1995-96, 2000-01 και 2001-02.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2013-14, ο Α.Ο. Κύδων Χανίων διαγωνίστηκε στο Πρωτάθλημα της Α' Κατηγορίας Γυναικών που διοργανώνει η Ένωση Σωματείων Πετοσφαίρισης Κρήτης, καταλαμβάνοντας τη 2η θέση του τελικού βαθμολογικού πίνακα.Πρόγραμμα και Βαθμολογία Γυναικών 2013-14 , πληροφορίες στον επίσημο ιστότοπο της Ένωσης Σωματείων Πετοσφαίρισης Κρήτης.

Έδρα του συλλόγου είναι το Κλειστό Γυμναστήριο Κλαδισού Χανίων, χωρητικότητας 2.346 θεατών. Πρόεδρος του διοικητικού συμβουλίου είναι ο Σάκης Κουβάτσος.

 Τμήμα χειροσφαίρισης ανδρών 
 Ιστορική αναδρομή 
Το ανδρικό τμήμα χειροσφαίρισης του Κύδωνα πέτυχε την άνοδό του στην Α2 Εθνική Κατηγορία το φθινόπωρο του 2003.«Στην Α2 χάντμπολ ο Κύδων», άρθρο στον ιστότοπο της εφημερίδας «Πατρίς», 17 Σεπτεμβρίου 2003.

Για μία τριετία, από το φθινόπωρο του 2009 μέχρι την άνοιξη του 2012 αγωνίστηκε στην Α1 Εθνική Κατηγορία.«Αποχαιρέτησε την κατηγορία ο Κύδων», άρθρο στον ιστότοπο του NovaΣΠΟΡ FM, 17 Μαρτίου 2012. Συγκεκριμένα, την περίοδο 2009-10 ολοκλήρωσε τις αγωνιστικές του υποχρεώσεις στη 10η θέση της βαθμολογίας, αποφεύγοντας τον υποβιβασμός μέσω διαδικασίας play-out. Την επόμενη περίοδο, 2010-11, τερμάτισε στην 8η θέση παραμένοντας χωρίς άλλες διαδικασίες στην κατηγορία. Την επόμενη χρονιά, 2011-12, υποβιβάστηκε έχοντας πετύχει μόλις μία νίκη, ενώ ουσιαστικά παραιτήθηκε την πρότελευταία αγωνιστική από το Πρωτάθλημα.«Υποβιβάστηκε ο Κύδων Χανίων», άρθρο στον ιστότοπο Contra.gr, 30 Μαρτίου 2012.

Την περίοδο, 2012-13, ανακοίνωσε ότι δεν θα συμμετάσχει σε καμία επίσημη διοργάνωση.«Κύδων Χανίων: Αποσύρεται…», άρθρο στον ιστότοπο Handballfan.gr, 12 Αυγούστου 2012.

 Τρέχουσα αγωνιστική περίοδος 
Έδρα του συλλόγου είναι το Κλειστό Γυμναστήριο Κλαδισού Χανίων, χωρητικότητας 2.346 θεατών. Πρόεδρος του διοικητικού συμβουλίου είναι ο Σάκης Κουβάτσος.

 Τμήμα στίβου 
Κατά την αξιολόγηση των ελληνικών συλλόγων στίβου που εκδίδει κάθε Νοέμβριο ο Σ.Ε.Γ.Α.Σ. ο σύλλογος των Χανίων έχει αξιολογηθεί ως ακολούθως πανελλαδικά:

Νοέμβριος ΧρονιάςΘέση ΚατάταξηςΣύνολο Συλλόγων 2010 25 321 2011 44 299 2012 27 281 2013 32 294 2014 15  289  2015 49 294  2016 24 312  2017 24 328  2018 36 336 2019 24 340 2020 49 266 2021 71 255

 Τμήμα ποδηλασίας 
 Ιστορική αναδρομή 
Το τμήμα ποδηλασίας εντάχθηκε στο σύλλογο το 1978.«Επιδόσεις» , πληροφορίες στον επίσημο ιστολόγιο του τμήματος. Η δράση του τμήματος είναι αρκετά σημαντική, αφού από την ίδρυση του πολλοί αθλητές και αθλήτριές του έχουν κατακτήσει Πρωταθλήματα Ελλάδος και έχουν στελεχώσει τις Εθνικές Ομάδες και στα τρία αγωνίσματα τις ποδηλασίας (Δρόμος - Πίστα - Μ.Τ.Β.).

Ο Κύδων επί τέσσερα συναπτά έτη αναδείχθηκε ως το κορυφαίο σωματείο στη Γενική Ομαδική Βαθμολογία της Ελληνικής Ομοσπονδίας Ποδηλασίας ανάμεσα σε 100 περίπου σωματεία από όλη τη χώρα και συγκεκριμένα κατά τα έτη 1994, 1995, 1996 και 1997.

Στα ομαδικά αγωνίσματα, ο Κύδων κατέκτησε το Πρωτάθλημα Ελλάδος στις παρακάτω χρονολογίες:
 Ομαδική Χρονομέτρηση Δρόμου Ανδρών: 1986, 1987, 1988, 1991, 1992, 1994, 1995, 1996, 1997
 Ομαδικό Πουρσουίτ 4000 μ. Πίστα Ανδρών:1985, 1987, 1988, 1991, 1992, 1994, 1995, 1996
 Ομαδικό Ζευγών Ανδρών: 2005, 2006
 Ομαδική Χρονομέτρηση Δρόμου Εφήβων: 1983
 Ομάδα Πίστας Παίδων:  2005
 Ομαδικό Ζευγών Παίδων: 2006
 Ομάδα Πίστας Κορασίδων: 2009
 Ομαδικό Ζευγών Κορασίδων: 2008

 Τμήμα Άρσης Βαρών 
 3 Πρωταθλήματα Ελλάδας ανδρών: 1985, 1986, 2018
 1 Διασυλλογικό πρωτάθλημα Ελλάδας ανδρών: 1989
 2 Πρωταθλήματα Ελλάδας γυναικών: 2012, 2015

 Σκακιστικό τμήμα 
Ο Κύδων Χανίων απέκτησε σκακιστικό τμήμα το 1982.«Ιστορία» , πληροφορίες στον επίσημο ιστότοπο του τμήματος σκακιού του συλλόγου. Παράλληλα δημιουργήθηκε και «αδελφό» σωματείο, ο Ομιλος Φίλων Σκακιού Χανίων (Ο.Φ.Σ.Χ.), δίνοντας ευκαιρίες συμμετοχής σε αγώνες σε περισσότερους αθλητές και αθλήτριες.

Οι σημαντικότερες διακρίσεις του συλλόγου σε ομαδικό επίπεδο είναι οι ακόλουθες:
 6 Πρωταθλήματα Ελλάδος: 2000, 2001, 2002, 2003, 2004, 2006 «Διασυλλογικό Πρωτάθλημα Ελλάδας», πληροφορίες στον επίσημο ιστότοπο της Ελληνικής Σκακιστικής Ομοσπονδίας.
 5 Κύπελλα Ελλάδος: 2000, 2001, 2002, 2003, 2006 «Διασυλλογικό Κύπελλο Ελλάδας», πληροφορίες στον επίσημο ιστότοπο της Ελληνικής Σκακιστικής Ομοσπονδίας.
 Πρωταθλητής Ελλάδος Γυναικών: 1997 «Διασυλλογικό Πρωτάθλημα Ελλάδας Γυναικών», πληροφορίες στον επίσημο ιστότοπο της Ελληνικής Σκακιστικής Ομοσπονδίας.
 Πρωταθλητής Ελλάδος Εφήβων: 2005, 2006 «Διασυλλογικό Πρωτάθλημα Ελλάδας Εφήβων», πληροφορίες στον επίσημο ιστότοπο της Ελληνικής Σκακιστικής Ομοσπονδίας.
 Πρωταθλητής Ελλάδος Παμπαίδων (ως Ο.Φ.Σ.Χ.): 1996, 1997, 1998 «Διασυλλογικό Πρωτάθλημα Ελλάδας Παμπαίδων», πληροφορίες στον επίσημο ιστότοπο της Ελληνικής Σκακιστικής Ομοσπονδίας.

Σε ατομικό επίπεδο, η σημαντικότερη επιτυχία του συλλόγου ήταν η κατάκτηση του Παγκόσμιου Πρωταθλήματος Νεανίδων το 1999 από την σκακίστρια Μαρία Κουβάτσου. Η τελευταία κατέκτησε και το Πρωτάθλημα Ελλάδος Γυναικών το 2000. Επίσης έχουν διατελέσει αθλητές του συλλόγου οι Πρωταθλητές Ελλάδος Γιάννης Παπαϊωάννου (1997, 1998, 1999), Στράτος Γρίβας (1983, 1996) και Χριστόδουλος Μπανίκας (2000, 2001, 2002, 2003, 2004, 2005, 2006, 2007, 2008, 2009).

Η ιστοσελίδα του σκακιστικού σωματείου του Α.Ο. ΚΥΔΩΝ και του αδελφού σωματείου Ο.Φ.Σ.Χ. είναι: https://kydonchess.gr

 Παραπομπές 

 Εξωτερικοί σύνδεσμοι 

 Α.Ο. Κύδων Χανίων, επίσημος ιστότοπος του σκακιστικού τμήματος.
 Α.Ο. Κύδων Χανίων, επίσημος ιστότοπος του τμήματος ποδηλασίας.
 Α.Ο. Κύδων Χανίων, επίσημος ιστότοπος του τμήματος χειροσφαίρισης.
 Κλειστό Κλαδισού Χανίων, πληροφορίες στον ιστότοπο Stadia.gr.

Κατηγορία:Αθλητικοί σύλλογοι Χανίων
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι ποδηλασίας
Κατηγορία:Ελληνικοί σύλλογοι στίβου
Κατηγορία:Ελληνικοί σκακιστικοί σύλλογοι
Κατηγορία:Ελληνικοί σύλλογοι άρσης βαρών
Κατηγορία:Ελληνικοί σύλλογοι ενόργανης γυμναστικής
Κατηγορία:Ελληνικοί σύλλογοι ρυθμικής γυμναστικής
Κατηγορία:Σωματεία Ε.ΚΑ.Σ.Κ.
Κατηγορία:Σωματεία Ε.Σ.ΠΕ.Κ.
Κατηγορία:Ιδρύσεις αθλητικών συλλόγων το 1949
Κατηγορία:Ιδρύσεις ομάδων καλαθοσφαίρισης σε άγνωστο έτος